
Ministru kabineta rīkojums Nr. 495
Rīgā 2023. gada 10. augustā (prot. Nr. 38 61. §)
Grozījums Ministru kabineta 2020. gada 7. janvāra rīkojumā Nr. 1 "Datortehnikas iepirkumu organizēšana ministrijās un to padotības iestādēs"
· Izdarīt Ministru kabineta 2020. gada 7. janvāra rīkojumā Nr. 1 "Datortehnikas iepirkumu organizēšana ministrijās un to padotības iestādēs" (Latvijas Vēstnesis, 2020, 5. nr.) šādu grozījumu:
· 1. Izteikt 5. punktu šādā redakcijā:
· "5. Ministrijas un to padotības iestādes nodrošina principa "viens dators vienam nodarbinātajam" ieviešanu, lai datortehnikas vienību skaits attiecīgajā iestādē nepārsniegtu 1,1 datoru uz vienu nodarbināto. Šī prasība neattiecas uz datortehniku, kuras lietotāja darba saturs būtiski atšķiras no ministriju vai to padotības iestāžu nodarbināto datortehnikas lietotāju standarta profila, kā arī uz datortehniku, kuru izmanto attālinātā darba veikšanai iestādēs, kuru datortehnikas politika attālinātā darba nodrošināšanai paredz vairāk nekā viena datora lietošanu."

